སྙོམ་ལས་

སྙོམ་ལས་ཞེས་པ་ནི་ལུས་དང་ཡིད་ལས་སུ་མི་རུང་བའི་གནས་སྐབས་ཤིག་ལ་ཟེར། "དགེ་བ་ལ་མི་བརྩོན་པར་ཡིད་དལ་དུ་གནས་པའི་བདེ་བའི་རོ་མྱང་བ་སྟེ་དེ་ལ་ཞེན་པ་དང་།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས་༡༡༨ཞེས་དང་། "ལེ་ལོ་ནི་སྙོམ་ལས་ཏེ། ལུས་དང་ཡིད་དག་ལས་སུ་མི་རུང་བའོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར། ཤོག་ངོས་༡༩༡ཞེས་པ་ལྟར་སྙོམ་ལས་ནི་ལེ་ལོའི་རྣམ་གྲངས་ཤིག་ཡིན།
སྙོམ་ལས་ཀྱི་ངོ་བོ།
སྙོམ་ལས་ནི་དགེ་བ་ལ་མི་འཇུག་པའི་སྦྱོར་བ་མེད་པའི་ལེ་ལོ་སྟེ། "དགེ་བ་ལ་མི་འཇུག་པའི་སྙོམ་ལས་ལ་བདེ་བར་བཟུང་ནས་དེ་ལ་ཞེན་པའི་བདེ་བའི་རོ་མྱང་བ་དང་།"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས་༡༥༩ ཞེས་གསུངས་པ་ལྟར་དགེ་བ་ལ་མི་སྦྱོར་བར་ལུས་སེམས་དལ་དུ་གནས་པའི་བདེ་བ་ལ་ཞེན་པའི་བག་མེད་ཀྱི་གནས་སྐབས་ཤིག་ཡིན།
སྙོམ་ལས་ཀྱི་ཉེས་དམིགས།
སྙོམ་ལས་ནི་ལེ་ལོ་སྐྱེ་བའི་རྒྱུ་གཙོ་བོ་ཞིག་ཡིན་ཏེ། "འཁོར་བའི་སྡུག་བསྔལ་ལ་མི་སྐྱོ་བ་ལས་སྙོམས་ལས་ཀྱི་བདེ་བའི་རོ་མྱང་བ་དང་། དེ་ལས་གཉིད་ལ་སྲེད་པ་འབྱུང་ཞེས་འབྱུང་ངོ། །"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར། ཤོག་ངོས་༡༡༩ཞེས་གསུངས་པ་ལྟར་སྙོམ་ལས་ལས་གཉིད་ལ་སྲེད་པ་སྐྱེ་ཞིང་། དེ་ལས་ལེ་ལོ་འཕེལ་བར་འགྱུར།
དགེ་བའི་གེགས་སུ་འགྱུར་ཚུལ།
"སྙོམ་ལས་དང་ལེ་ལོ་ལ་ཉོན་མོངས་ཅན་དུ་བྱས་པ་ནི་གཞི་ཆེན་པོ་ལ་ངེས་པར་བྱ་བ་ལས་འདས་པའི་དོན་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤོག་ངོས་ ༢༣༥ཞེས་གསུངས་པ་ལྟར། 
སྙོམ་ལས་དང་ལེ་ལོའི་དབྱེ་བ།
སློབ་པ་ལ་མ་གུས་པ་དང་དད་པ་མེད་པའི་རྒྱུར་གྱུར་ཏེ། མཆོད་པ་མ་བྱས་པ་སོགས་ཀྱི་ཉེས་པའི་གཞིར་འགྱུར་རོ། །"སྙོམ་ལས་འཛིན་པའི་ལེ་ལོ་དང་བྱ་བ་ངན་པ་ལ་ཞེན་པ་ཡི་ལེ་ལོ་དང་། སྒྱིད་ལུགས་བདག་ཉིད་བརྙས་པའོ། །"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤོག་ངོས་ ༣༧༡ཞེས་གསུངས་པ་ལྟར། སྙོམ་ལས་ནི་ལེ་ལོའི་རྣམ་པ་གསུམ་གྱི་ནང་ནས་དང་པོ་དེ་ཡིན་ཏེ། བརྩོན་འགྲུས་ཀྱི་བར་ཆད་གཙོ་བོར་གྱུར་པ་ཡིན་ནོ། །
སྙོམ་ལས་ཀྱི་གཉེན་པོ།
སྙོམ་ལས་ཀྱི་གཉེན་པོ་ནི་འཁོར་བའི་སྡུག་བསྔལ་ལ་སྐྱོ་བ་དང་། ཚེ་མི་རྟག་པ་བསྒོམ་པ་ཡིན་ཏེ། "སྙོམ་ལས་ལ་རོ་མྱང་བའི་ལེ་ལོ་སྤང་བ་དང་།"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར། ཤོག་ངོས་༡༥༩ ཞེས་གསུངས་པའི་སྐབས་སུ་དེའི་གཉེན་པོར་མི་རྟག་པ་དང་འཁོར་བའི་ཉེས་དམིགས་བསྒོམ་དགོས་པར་གསུངས།
སྙོམ་ལས་སྤོང་ཐབས།
མི་རྟག་པ་བསྒོམ་པའི་སྒོ་ནས་སྤོང་ཚུལ།
"ཉོན་མོངས་རྒྱ་པས་བཤོར་ཏེ་དབང་དུ་བྱས་ནས་སྐྱེ་བའི་རྒྱར་ནི་ཆུད་གྱུར་ནས་འཆི་བདག་ཁར་ནི་སོང་གྱུར་པ་ཅི་སྟེ་ད་དུང་མི་ཤེས་སམ།"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤོག་ངོས་ ༡༡༩ ཞེས་གསུངས་པ་ལྟར། འཆི་བ་མི་རྟག་པ་བསམས་ནས་སྙོམ་ལས་སྤོང་བར་གདམས།

བག་ཡོད་དང་སྙོམ་ལས།
བག་མེད་ཀྱི་རྒྱུར་གྱུར་ཚུལ།
"བག་མེད་པ་གང་ཞེ་ན། ཆགས་པ་དང་ཞེ་སྡང་དང་གཏི་མུག་ལེ་ལོ་དང་བཅས་པ་ལ་གནས་ནས་དགེ་བའི་ཆོས་རྣམས་མི་སྒོམ་ཞིང་ཟག་པ་དང་བཅས་པའི་ཆོས་རྣམས་ལས་སེམས་མི་སྲུང་བ་"ཐུབ་བསྟན་ཆོས་གྲགས། སྤྱོད་འཇུག་གི་འགྲེལ་བཤད་རྒྱལ་སྲས་ཡོན་ཏན་བུམ་བཟང་། ཤོག་ངོས་ ༢༨༤ཞེས་གསུངས་པ་ལྟར། སྙོམ་ལས་ནི་བག་མེད་ཀྱི་རྒྱུ་གཙོ་བོ་ཞིག་ཡིན་ཏེ། དེས་ཉོན་མོངས་དང་ཉེས་པའི་ཚོགས་ལས་སེམས་མི་སྲུང་བར་བག་ཡངས་སུ་གཏོང་བར་བྱེད་པའི་ཕྱིར་རོ། །

བསྡུས་དོན།
སྙོམ་ལས་ཞེས་པ་ནི་དགེ་བ་ལ་མི་བརྩོན་པར་ལུས་སེམས་དལ་དུ་གནས་པའི་བདེ་བ་ལ་ཞེན་པའི་ལེ་ལོའི་རྣམ་གྲངས་ཤིག་ཡིན། འདི་ནི་བརྩོན་འགྲུས་ཀྱི་མི་མཐུན་ཕྱོགས་གཙོ་བོ་ཞིག་ཡིན་པས་བྱང་ཆུབ་སེམས་དཔའ་རྣམས་ཀྱིས་སྤང་དགོས་པའི་ཉེས་པ་ཞིག་ཏུ་བཤད་ཡོད། 
ལུང་ཁུངས།